Ματθαίος Α΄ της Λωρραίνης

Ο Ματθαίος Α΄ (Mathieu Ier de Lorraine, 1119 - 13 Μαΐου 1176) από τον Οίκο της Λωρραίνης (Μετς) ήταν δούκας της Λωρραίνης (1138 - 1176).

Βιογραφία
Ήταν μεγαλύτερος γιος και διάδοχος του Σιμόν Α΄ δούκα της Λωρραίνης και της Αδελαΐδας των Ρέγκιναρ, κόρης του Ερρίκου Γ΄ κόμη του Λουβαίν.Bogdan 2005, σ. 36

Όπως όλοι οι προπάτορές του, με πρώτο τον Αδαλβέρτο, υποστήριξε τους βασιλείς της Γερμανίας και τους Αυτοκράτορες της Αγίας Ρωμαϊκής Αυτοκρατορίας.

Παντρεύτηκε τη Μπέρτα των Χοενστάουφεν (1138). Πατέρας της ήταν ο Φρειδερίκος Β΄ δούκας της Σουαβίας, θείος της ο Κορράδος Γ΄ της Γερμανίας και αδελφός της ο μελλοντικός αυτοκράτορας Φρειδερίκος Α΄ Βαρβαρόσσα. Ο Ματθαίος Α΄ συνόδευσε τον κουνιάδο του Φρειδερίκο Α΄ σε πολλές εκστρατείες, όπως στην αυτοκρατορική στέψη από τον πάπα Ανδριανό Δ΄ στην Ρώμη (1155). Υποστήριξε τον αυτοκράτορα σε όλους τους πολέμους του απέναντι στον πάπα Αδριανό Δ΄, τον διάδοχο του Αλέξανδρο Γ΄ και τους βασιλείς της Γαλλίας και της Σικελίας. Επέκτεινε σημαντικά το δουκάτο του σε βάρος τού επισκόπου τού Τουλ και ήταν μεγάλος δωρητής σε αββαεία και εκκλησίες.

Οικογένεια
Με τη σύζυγό του Μπέρτα των Χοενστάουφεν, κόρη τού Φρειδερίκου Β΄ δούκα της Σουαβίας, απέκτησε:
 Σιμόν Β΄ 1140-1207, δούκας της Λωρραίνης.Bogdan 2005, σ. 37
 Φρειδερίκος Α΄ 1143-1206, δούκας της Λωρραίνης.
 Γιούντιτ/Ιουδήθ απεβ. 1173, παντρεύτηκε τον Στέφανο Β΄ των Ιβρέα κόμη του Ωξόν.Bouchard 1987, σ. 278
 Αλίκη απεβ. 1200, παντρεύτηκε τον Ούγο Γ΄ των Καπετιδών δούκα της Βουργουνδίας.
 Τιερρύ/Θεοδώριχος απεβ. 1181, επίσκοπος του Μετς.
 Ματθαίος απεβ. 1208, κόμης του Τουλ.

Πρόγονοι

Παραπομπές

Πηγές
 Bogdan, Henry (2005). La Lorraine des ducs (in French). Perrin.
 Bouchard, Constance Brittain (1987). Sword, Miter, and Cloister: Nobility and the Church in Burgundy, 980-1198. Cornell University Press.

Ματθαίος Α΄